Boeing 727

Boeing 727 ialah sebuah pesawat trijet berbadan sempit buatan Amerika Syarikat yang dibangunkan dan dihasilkan oleh Boeing Commercial Airplanes. Selepas pesawat quadjet 707 yang lebih berat diperkenalkan pada tahun 1958, Boeing mula memenuhi permintaan untuk jarak penerbangan yang lebih pendek dari lapangan terbang yang lebih kecil. Pada 5 Disember 1960, program 727 dilancarkan dengan 40 tempahan masing-masing daripada United Airlines dan Eastern Air Lines. Pesawat varian 727-100 pertama telah dikeluarkan pada 27 November 1962, melakukan penerbangan sulung pada 9 Februari 1963, dan mula berkhidmat dengan Eastern pada 1 Februari 1964. Sejarah Boeing 727 atau 727 adalah suatu tolak ansur antara United Airlines, American Airlines, dan Eastern Airlines mengenai konfigurasi model selepas Boeing 707. United Airlines mahukan sebuah pesawat empat enjin untuk operasi di Lapangan Terbang Stapleton. American Airlines pula mahukan pesawat enjin kembar untuk tujuan kecekapan operasinya. Dan Eastern Airlines pula mahukan pesawat tiga enjin untuk sektor Caribbeannya. Akhirnya, tiga penerbangan ini bersetuju untuk 'trijet' dan lahirlah 727. Penerbangan perdana 727 adalah pada tahun 1963, dan ia memasuki perkhidmatan pada tahun selepasnya. 727 telah terbukti berjaya dalam operasinya dengan penerbangan-penerbangan di seluruh dunia kerana kemampuannya untuk mendarat di landasan yang kecil dan pada masa yang sama mampu terbang untuk julat yang sederhana. Bentuk sayapnya yang unik itulah yang membolehkan ia mendarat di landasan yang kecil dan penambahan sayap lawi membolehkannya terbang dengan lebih stabil. Kecekapan pesawat ini membolehkan ia digunakan di bandar-bandar besar untuk menerbangkan penumpang-penumpang ke tempat-tempat perlancongan. 727 juga direka untuk bersifat berdikari tanpa keperluan fasiliti-fasiliti daratan seperti tangga bergerak dan penjana kuasa sementara daratan. Ia mempunyai sebuah tangga dibelakangnya yang boleh dibuka dan mempunyai sebuah penjana kuasa juga dibelakangnya yang membolehkan penghawa dingin kabin dipasang ketika enjin pesawat dimatikan. 727 juga berkemampuan untuk terbang naik dengan cepatnya dan ia penting untuk landasan yang pendek dan lapangan terbang yang kecil. 727 juga telah terbukti untuk beroperasi dengan cekapnya bagi perkhidmatan kargo. Federal Express memulakan industri perkhidmatan udara kargo dengan menggunakan pesawat 727. Kini, banyak perkhidmatan kargo menggunakan 727 sebagai armada mereka. Peristiwa 9-11 merupakan suatu trauma bagi industri penerbangan. Ini menyebabkan banyak syarikat penerbangan Amerika Syarikat menukar pesawat 727 mereka kepada pesawat berenjin kembar yang lebih efisien, menjimatkan kos dan lebih senyap. Baru-baru ini, kenaikan harga minyak, penjualan tiket yang rendah bagi pesawat lapuk dan kos penyenggaraan yang tinggi turut menyumbang kepada penamatan perkhidmatan 727. Delta Airlines merupakan penerbangan Amerika Syarikat terakhir menamatkan khidmat 727 mereka. Kini, 727 hanya berkhidmat untuk perkhidmatan kargo dan juga penerbangan ulang-alik. Ringkasan Penerbangan pertama: 1963 Jumlah jualan: 1832 built Tahun berakhir jualan: 1984 Siri: -100, -200 Spesifikasi Am (727-200) Rentang sayap : 32.91 m (108 kaki) Panjang : 46.69 m (153 kaki 2 in) Ketinggian ekor pesawat: 10.36 m (34 kaki) Penjana Kuasa : 3 × Pratt & Whitney JT8D turbofan, Maksimum kapasiti: 189 penumpang Prestasi Jet Laju terbang : 890 - 965 km/h (570 - 605 mph) Altitud terbang : 9,100 - 12,200 m (30,000 - 40,000 kaki) Julat : 2,750 - 4,020 km Kecelakaan (Pada tahun 2004) Hilang kawalan: 85 dengan kehilangan jiwa seramai 3698 Other occurrences: 15 dengan kehilangan jiwa seramai 256 Rampasan pesawat: 180 dengan kehilangan jiwa seramai 90 Pautan luar 727 Datacenter Boeing-727.com Aircraft-Info.net - Boeing 727-100 Diarkibkan 2006-08-12 di Wayback Machine Aircraft-Info.net - Boeing 727-200 Diarkibkan 2006-08-23 di Wayback Machine Boeing.com 727 Family Airsafe.com Fatal Boeing 727 Events Download Boeing 727 for Flight Simulator